ຫລາຍໝື່ນຄົນ ເດີນຂະບວນປະທ້ວງ ປະທານາທິບໍດີ ໄຕ້ຫວັນ 
ພວກ​ປະ​ທ້ວງ​ສົ່ງ​ສຽງ​ຮ້ອງ​ໂຮ ​ໃຫ້​ປະທາ​ນາ​ທິບໍດີ Ma Ying-jeou ລາ​ອອກ​ ໃນ​ຂະນະ​ທີ່​ເຂົາ​ເຈົ້າ ​ເດີນ​ຂະ​ບວນຜ່ານ​​​ໃຈ​ກາງ ນະ​ຄອນ​ຫລວງ​ໄທ​ເປ.
ຫລາຍສິບພັນຄົນພາກັນເດີນຂະບວນ ທີ່ກຸງໄທເປ ໃນວັນອາທິດ ວານນີ້ ໃນການເດີນປະທ້ວງທີ່ໃຫຍ່ຜິດປົກກະຕິ ຕໍ່ຕ້ານປະທາ ນາທິບໍດີຂອງປະເທດ ຊາວໄຕ້ຫວັນທີ່ມີຄວາມໂກດແຄ້ນ ທີ່ພາ ກັນລົງສູ່ ຖະໜົນຫົນທາງ ຕາມຄໍາຮຽກຮ້ອງຂອງພັກຝ່າຍຄ້ານ ກ່າວວ່າ ປະທານາທິບໍດີ Ma Ying-jeou ໄດ້ປະຕິເສດ ບໍ່ຍອມ ທໍາການປ່ຽນແປງ ທີ່ຈະປັບປຸງສະພາບການດ້ານເສດຖະກິດ ຂອງພວກແຮງງານ ໃຫ້ດີຂຶ້ນນັ້ນ ພວກປະທ້ວງສົ່ງສຽງຮ້ອງໂຮ ໃຫ້ປະທານາທິບໍດີ Ma ລາອອກ ຈາກໜ້າທີ່ ໃນຂະນະທີ່ເຂົາເຈົ້າເດີນຂະບວນຜ່ານໃຈກາງນະ ຄອນຫລວງໄທເປ ບາງຄົນພາກັນຕີກອງ ແລະແກວ່ງມີດສໍາ ລັບປະກອບພິທີ ເພື່ອເປັນການລະບາຍຄວາມໂມໂຫຂອງ ເຂົາເຈົ້າ ກຸ່ມນຶ່ງພາກັນຍູ້ລໍ້ເປົ່າເດັກນ້ອຍ ເພື່ອເປັນການປະ ທ້ວງຄ່າລ້ຽງດູເດັກນ້ອຍທີ່ແພງຂື້ນນັບມື້ນັ້ນ ເຂົາເຈົ້າຍັງຮຽກຮ້ອງໃຫ້ ປະທານາທິບໍດີ Ma ຈົ່ງພິຈາລະນາຄືນໃໝ່ ການຂຶ້ນຄ່ານໍ້າຄ່າໄຟທີ່ໄດ້ປະກາດໄປນັ້ນ ແລະລົບລ້າງ ພາກສ່ວນນຶ່ງຂອງລະບົບເບ້ຍບໍານານ ຂອງພະນັກງານລັດຖະບານ ຮອງເລຂາທິການໃຫຍ່ພັກຝ່າຍຄ້ານ ປະຊາທິປະໄຕກ້າວໜ້າ ທ່ານ Lin You-chang ກ່າວວ່າ ການບໍ່ປະຕິບັດຕາມຄໍາຮຽກຮ້ອງ ທີ່ແກ່ ຍາວມາເປັນເວລາຫົກເດືອນນັ້ນ ໄດ້ນໍາພາໄປສູ່ການປະທ້ວງໃນວັນອາທິດນັ້ນ ທ່ານ ກ່າວວ່າ ສາເຫດແຫ່ງຄວາມໃຈຮ້າຍຂອງປະຊາຊົນໄດ້ທະວີຄູນກອງກັນຂື້ນ ຊຶ່ງເປັນເຫດໃຫ້ເວລານີ້ເປັນເວລາທີ່ຖືກຕ້ອງແລ້ວ ສໍາລັບການຮຽກຮ້ອງໃຫ້ມີການເອົາບາດ ກ້າວ ປະທານາທິບໍດີ Ma ໄດ້ເຂົ້າຮັບຕໍາແໜ່ງມາຕັ້ງແຕ່ປີ 2008 ໂດຍໄດ້ຮັບການເລືອກຕັ້ງໃໝ່ໃນປີ 2012 ເປັນສະໄໝທີ່ສອງ ແລະຕາມກົດ ໝາຍແລ້ວ ເປັນສະໄໝສຸດທ້າຍ ນອກນັ້ນແລ້ວ ພັກຊາດນິຍົມຂອງທ່ານ ຍັງຄວບຄຸມສະພາແຫ່ງຊາດທັງໝົດອີກ ບັນດາ ຜູ້ຈັດການປະທ້ວງບອກຈໍານວນຜູ້ເຂົ້າຮ່ວມປະທ້ວງວ່າ ມີ 150,000 ຄົນ ແຕ່ການນັບຈາກພາຍນອກເວົ້າວ່າມີປະມານ 50,000 ຄົນ